Suchinthana/ta-wikipedia huggingface dataset:
இரட்டை மாட்டு வண்டிப் பந்தயம்

இரட்டை மாட்டு வண்டிப் பந்தயம், தமிழகத்தில் நடைபெறும் விளையாட்டாகும். இரண்டு மாடுகள் பூட்டப்பட்ட சிறு தட்டுவண்டியினை இப்பந்தய விளையாட்டில் பயன்படுத்துவர். குறிப்பிட்ட துரத்தினை இத்தட்டு வண்டியின் மூலம் முதலில் கடந்து திரும்பி வருவது பந்தயத்தின் நோக்கமாக உள்ளது. கிராமிய தேவதைகளின் வழிபாட்டு விழாவினை ஒட்டி இவ்விளையாட்டு நடைபெறும்.

பந்தயத்தில் கலந்து கொள்ளும் ஒவ்வொரு வண்டிக்கும் இரண்டு பேர் இருக்கலாம். ஒருவர் வண்டியினை ஓட்டுபவர். இன்னொருவர் உதவியாளர். ஓட்டுபவருக்கு உதவியாளர் திறமையுள்ளவராக அமைய வேண்டும். ஏனெனில் ஓட்டுபவர் வண்டியில் உட்கார்ந்து கொண்டு காளைகளை விரட்டி ஓட்டிக் கொண்டிருப்பார். உதவியாளர் வண்டியில் ஏறாமல் பின் தொடர்ந்து ஓடி வர வேண்டும். மாட்டின் வேகத்தினை அதிகப்படுத்த ஓட்டுபவர் பல உத்திகளைக் கையாள்வார். கூர் ஆணி வைத்த தார்க்குச்சியினைக் கொண்டு மாட்டின் குதப்பகுதியில் குத்துவார். வலி தாங்காத காளைகளும் வேகமாக ஓடும்.

பந்தயத்தில் கலந்து கொள்ள நினைப்பவர் நுழைவுக் கட்டணம் செலுத்த வேண்டும். ஆனால், கலந்து கொள்ளும் வண்டிகளின் எண்ணிக்கையில் வரையரையேதுமில்லை. பந்தயத்தில் வெற்றி பெற்றவருக்குக் கிராமத்தலைவர் பரிசுகளை வழங்குவார். குதிரைப் பந்தயத்திற்கு நகரத்தில் உள்ளவர்கள் எவ்வளவு முதன்மை கொடுக்கின்றனரோ, அது போலவே கிராமத்தார் மாட்டுப் பந்தயத்திற்கு முதன்மை கொடுக்கின்றனர்.

தமிழ்நாட்டில் முதன் முதலில் தேனி மாவட்டத்தில் உள்ள உத்தமபாளையம் அருகில் U.அம்மாபட்டி என்ற கிராமத்தில் தொடங்கப்பட்டது.

வெளி இணைப்புகள்
அய்யம்பாளையத்தில் இரட்டை மாட்டு வண்டி பந்தயம் மாடுகள் சீறி பாய்ந்தன
கம்பம் அருகே இரட்டை மாட்டு வண்டி எல்கைப் பந்தயம்
மருதுபாண்டியர் நினைவு நாளையொட்டி திருப்புத்தூரில் இரட்டை மாட்டு வண்டி பந்தயம் 

தமிழர் விளையாட்டுகள்
த. கோவேந்தன்

த. கோவேந்தன் (பிறப்பு: 21 சூன் 1932) என்பவர் தமிழ் எழுத்தாளரும், கவிஞருமாவார். இவருடைய நூல்கள் நாட்டுடைமையாக்கப்பட்டுள்ளன.

வாழ்க்கை வரலாறு
1932ம் ஆண்டு வே.மு. தங்கவேல், குயிலம்மாள் தம்பதியினருக்கு மகனாக கோவிந்தன் பிறந்தர். இவருடைய இயற்பெயர் கோவிந்தசாமி என்பதாகும்.

பணிகள்
வானம்பாடி என்னும் இலக்கிய மாதயிதழில் ஆசிரியராக இருந்தார். "காவேரிக்கவிராயர்", "சொல்லேருழவர்" என்னும் புனைப்பெயர்களிலும் பல பாடல்களை எழுதியுள்ளார்.

இயற்றப்பட்ட நூல்கள்
 அமிழ்தின் ஊற்று (கவிதை)
 அறிவியல் நோக்கில் காலமும் கடிகாரமும்
 அன்பு வெள்ளம்
 அன்பொடு புணர்ந்த ஐந்திணை (குறிஞ்சி)
 அன்பொடு புணர்ந்த ஐந்திணை (நெய்தல்)
 அன்பொடு புணர்ந்த ஐந்திணை (பாலை)
 அன்பொடு புணர்ந்த ஐந்திணை (மருதம்)
 ஆஸ்கார் ஒயில்டு சலோம்
 இக்பால் இலக்கியமும் வாழ்வும்
 இரவீந்திரநாத தாகுர் எண்ணக் களஞ்சியம்
 உமர்கய்யாம் வாழ்வும் இலக்கியமும்
 ஏட்டில் இல்லாத மகாபாரதக் கதைகள்
 கல்விச் செல்வம்
 காளிதாசன் உவமைகள்
 குறும்பா
 சர்வ சமயச் சிந்தனைகள்
 சித்தர்களின் பூசா விதிகள்
 சிந்தனைச் செம்மலர்கள்
 சிரிக்க சிந்திக்க சிறுவர் கதைகள்
 சிறந்த வாழ்வுக்குச் சில யோசனைகள்
 செந்தமிழ்ப் பெட்டகம்(முதல் பாகம்)
 செந்தமிழ்ப் பெட்டகம்(இரண்டு பாகம்)
 சோவியத்துக் கவிஞர் நூற்றுவர்
 தமிழ் எழுத்தின் தோற்றமும் வளர்ச்சியும்
 தாவோ ஆண் பெண் அன்புறவு
 திருப்புகழ் மெய்ப்பொருள் தெளிவுரை-1
 திருவில்லிபுத்தூர் ஆண்டாள் பிள்ளைத்தமிழ்
 நற்றமிழில் நால் வேதம்
 பாப்பா முதல் பாட்டி வரை
 பாரதத்தில் செழித்த வைணவம்
 பாரதிதாசன் கதைப்பாடல்கள்

ஆதாரங்களும் மேற்கோள்களும்

நாட்டுடைமை நூல்களின் ஆசிரியர்கள்
தமிழ்க் கவிஞர்கள்
1932 பிறப்புகள்
கிறிஸ்து பல்கலைக்கழகம்

கிறிஸ்து பல்கலைக்கழகம் (Christ University) இந்தியாவில் கர்நாடக மாநிலத்தின் தலைநகரான பெங்களூருவில் அமைந்துள்ள தனியார் தன்னாட்சிப் பல்கலைக்கழகமாகும். இப் பல்கலைக்கழகம், 1969 ஆம் ஆண்டு, மேரி இம்மாகுலேட்டின்கார்மேலைட் பாதிரிகளால் நிறுவப்பட்டது.  இது இந்தியாவில் உள்ள முதலாவது சிரியன் கத்தோலிக்க  மத அமைப்பாகும். 2008 ஆம் ஆண்டில், இப்பல்கலைக்கழகத்திற்கு தன்னாட்சி அதிகாரம் வழங்கப்பட்டது. 2014 இந்தியா டுடே-நீல்சன் ஆய்வுகளின் படி, கிறிஸ்து பல்கலைக்கழகம் இந்தியாவில் வணிக நிருவாகத்தில் முதலாவது நிலையிலும், கலையில் ஆறாவது நிலையிலும், அறிவியலில் 4வது நிலையிலும் உள்ளது.

சட்டம், வணிக நிர்வாகம், பொருளியல், அறிவியல், சமூகவியல் உள்ளிட்ட பாடங்களில் இளநிலை, முதுநிலைப் படிப்புகள் வழங்கப்படுகின்றன.

வளாகம்
இதன் வளாகம் 25 ஏக்கர் பரப்பளவை உடையது. 2009இல், மைசூரு நெடுஞ்சாலையில் உள்ள கெங்கேரியில் 75 ஏக்கர் பரப்பளவில் புதிய வளாகம் திறக்கப்பட்டது.

சான்றுகள்

கர்நாடகப் பல்கலைக்கழகங்கள்
பூவை எஸ். ஆறுமுகம்

பூவை எஸ். ஆறுமுகம் (பிறப்பு: 31. சனவரி 1927-2003) என்பவர் ஒரு தமிழ் எழுத்தாளராவார். இவர் கார்த்திகை பாலன், மறைநாயகம், இளையபிரான், பிறைசூடி போன்ற புனைபெயர்களில் எழுதியுள்ளார். இவருடைய நூல்கள் தமிழக அரசால் நாட்டுடைமையாக்கப்பட்டுள்ளன. எஸ். ஆறுமுகம் என்ற இவர் தனது ஊர் பெயரான பூவை என்ற பெயரை தனது பெயரின் முற்பகுதியில் சேர்த்துக்கொண்டார்.

வாழ்க்கை 
பூவை ஆறுமுகம் 1927ஆம் ஆண்டு சனவரி 31ம் நாள் தமிழ்நாட்டின், புதுக்கோட்டை மாவட்டத்திலுள்ள பூவை என்னும் சிற்றூரில் பிறந்தார். இவர் தனது கல்வியை முடித்தபிறகு, ஏலக்காய் வாரிய இணைப்புத் துறை அலுவலராக ஆனார். மேலும் “ஏலக்காய்” ஏட்டின் துணை ஆசிரியராகவும் இருந்தார்.

எழுத்துப் பணிகள் 
இவரது முதல் கதையான கரகம் சுதேசமித்திரனில் 15, ஆகத்து, 1949 அன்று வெளியானது. அதன் பிறகு இருநூற்றுக்கும் மேற்பட்ட புதினங்களையும், சிறு கதைகளையும் எழுதியுள்ளார்.  இவர் எழுதிய மகுடி என்ற ஓரங்க நாடகமானது, ஆனந்த விகடனில் முதற்பரிசு பெற்ற நாடகமாகும். இவர் எழுதிய கீதை என்ற நாடகமானது தூரதர்ஷனில் பத்து வாரங்கள் ஒளிபரப்பப்பட்டது.

திரையுலகப் பணிகள் 
கூண்டுக்கிளி திரைப்படத்தின் கதை, உரையாடல் உதவியாளராக பணியாற்றியுள்ளார். இவரது மூலக்கதையைக் கொண்டு சொந்தங்கள் வாழ்க திரைப்படம் எடுக்கப்பட்டது.

இயற்றியுள்ள நூல்கள்
 அந்த நாய்க்குட்டி எங்கே?
 அந்தி நிலாச் சதுரங்கம்
 அந்தித் தாமரை
 அமிர்தம்
 அமுதவள்ளி
 அவள் ஒரு மோகனம்
 அன்புத்தாய் மேகலை
 அன்னக்கிளி
 அன்னை தெரேசா
 ஆடும்தீபம்
 ஆலமரத்துப் பைங்கிளி
 இங்கே ஸ்ரீராமன் தீக்குளிக்கிறான்
 இதோ ஒரு சீதாப்பிராட்டி
 இனிய கதைகள்
 உயிரில் கலந்தது
 உலக அரங்கிலே உன்னத நிகழ்ச்சிகள்!
 உலகைக் கவர்ந்த உன்னத நிகழ்ச்சிகள்
 ஏலக்காய்
 ஒளிபடைத்த கண்ணினாய் வா! வா!
 ஓடிவந்த பையன்
 கடல் முத்து
 கதாநாயகி
 கரை மணலும், காகித ஓடமும்
 கல்கி முதல் அகிலன் வரை
 கவிஞரைச் சந்தித்தேன்
 களத்துமேடு
 கன்னித்தொழுவம்
 காணி நிலம் வேண்டும்
 காதல் மாயை
 காந்தி வழிக் கதைகள்
 கால்படி அரிசி ஆத்மா
 சமுதாயம் ஒரு சைனா பஜார்
 சிறுகதைக் கோவை
 சீதைக்கு ஒரு பொன்மான்
 சொல்லித் தெரிவதில்லை
 தஞ்சை சிறுகதைகள்
 தரை தட்டிய கப்பல்
 தாய்மண்
 தாய்வீட்டுச் சீர்
 தாயின் மணிக்கொடி
 தாஷ்கண்ட் வீடு
 திருமணங்கள் சொர்க்கத்தில் நிச்சயிக்கப்படுகின்றன
 திருமதி சிற்றம்பலம்
 தென்னாட்டு காந்தி
 தெம்மாங்குத் தெய்வான
 தேவலோகப் பாரிஜாதம்
 நலம் தரும் நாட்டு மருந்துகள்
 நித்தியமல்லி
 நிதர்சனங்கள்
 நீ சிரித்த வேளை
 பத்தினிப் பெண் வேண்டும்
 பாபுஜியின் பாபு
 பாரதச் சிறுவனின் வெற்றிப்பரிசு
 பிரசவ கால ஆலோசனைகள்
 பிள்ளைக் கலி
 புனைப்பெயரும், முதல் கதையும்
 பூ மணம்
 பூவையின் சிறுகதைகள்
 பேறுகாலப் பிரச்சனைகள்
 பொன்மணித்தீபம்
 மகாத்மா காந்திக்கு ஜே!
 மகுடி
 மருதாணி நகம்
 முதல் காளாஞ்சி
 லட்சிய பூமி
 வசந்த பைரவி
 விதியின் நாயகி
 விதியின் யாமினி
 விளையாட்டுத் தாலி
 விளையாட்டுத் தோழி
 வெண்ணிலவு நீ எனக்கு
 வேனில் விழா
 ஜாதி ரோஜா (நாடகம்)
 ஜெயகாந்தன் முதல் சிவசங்கரி வரை

இவற்றையும் காண்க

ஆதாரங்களும் மேற்கோள்களும்

வெளி இணைப்புகள்
பூவை எஸ். ஆறுமுகம்

நாட்டுடைமை நூல்களின் ஆசிரியர்கள்
புதுக்கோட்டை மாவட்ட நபர்கள்
இந்தியத் தமிழ் நாடகாசிரியர்கள்
தமிழ் சிறுகதையாளர்கள்
தமிழ் எழுத்தாளர்கள்
1927 பிறப்புகள்
2003 இறப்புகள்
துளிர் (இதழ்)

துளிர் சிறுவர்களுக்கான அறிவியல் மாத இதழ் ஆகும். இவ்விதழை புதுவை அறிவியல் இயக்கம் தமிழ்நாடு அறிவியல் இயக்கம் இணைந்து கடந்த 26 ஆண்டுகளாக நடத்தி வருகின்றன. இயற்பியல், வேதியியல், உயிரியல் தொடர்பான கட்டுரைகள் மட்டும் வெளி வருவது என்றில்லாமல் சமூக அறிவியல், சூழலியல் என்று பலதரப்பட்ட பொருள்களில் துளிரில் படைப்புகள் வெளிவருகிறது. துளிர் படிப்பவர்கள் மத்தியில் அறிவியல் மனப்பான்மையை வளர்த்தெடுப்பது துளிரின் முக்கியப் பணி ஆகும். அறிவியலுக்குப் புறம்பான விஷயங்கள், பலவிதமான மூடநம்பிக்கைகள் இவற்றைச் சாடும் பணியையும் துளிர் செய்து வருகிறது.

தமிழ்நாடு மற்றும் புதுவை அறிவியல் இயக்கங்கள் மக்கள் மத்தியில் பல்வேறு அறிவியல் பிரச்சார நடவடிக்கைகளை மேற்கொண்டு வருகின்றன. துளிரில் வரும் படைப்புகள் மூலமும் இத்தகைய அறிவியல் பிரசாரப் பணிகள் மேற்கொள்ளப்பட்டு வருகிறது (உதாரணம்: தேசிய அறிவியல் நாள், ஹிரோஷிமா, நாகசாகி தினம், தேசிய குழந்தைகள் அறிவியல் மாநாடு, துளிர் வினாடி வினா).

பாடப்புத்தகதன்மையற்ற படைப்புகளை வெளியிடுவதில் துளிர் அதிகக் கவனம் செலுத்துகிறது. குழந்தைகள் அறிவியலை தங்கள் சூழலோடு ஒன்றிப் பார்த்து புரிந்து கொள்ளவும், அவர்களே அறிவியலைச் செய்து பார்த்துக் கற்றுக் கொள்ளவும் துளிர் ஊன்றுகோலாக இருந்து செயல்படுகிறது. குழந்தைகளின் கற்பனைத் திறனை வளர்க்கும் விதமான படைப்புகளும் (கதை, புதிர்கள்) துளிரில் வெளிவருகிறது.

பெரும்பாலும் நடுநிலைப் பள்ளியில் பயிலும் மாணவ மாணவியர் (6,7,8 வகுப்பு மாணவ மாணவியர்) புரிந்து கொள்ளும் இதழாகவே துளிர் தயாரிக்கப் படுகிறது. துளிர் வாசகர்களாகச் சிறுவர் சிறுமியர் மட்டும் இல்லை. துளிரை அவர்களுக்கு எடுத்துச் செல்லும் ஆசிரியர்கள், அறிவியல் இயக்க ஆர்வலர்கள், முகவர்கள், பெற்றோர்கள் என்று துளிருக்கு ஒரு விரிவடைந்த வாசகர் வட்டம் உள்ளது.

துளிர் தொடர்பு முகவரி: 245 , அவ்வை
சண்முகம் சாலை, கோபாலபுரம், சென்னை – 600 086.

வெளி இணைப்புகள்
   - துளிர் (இதழ்)
 
 இந்து Encouraging young aspiring scientists

அறிவியல் தமிழ் இதழ்கள்
தமிழ்நாட்டுத் தமிழ் இதழ்கள்
மனித நேயம்

மனித நேயம் (மனித நேயம் = மனிதம் + நேயம்) தொடர்புடைய பலம் வாய்ந்த குணங்களாக  அன்பும்,கருணையும், சமூக நுண்ணறிவும் இருக்கின்றன. சக மனிதர்களிடம் அன்பு காட்டுவதை மனித நேயம் எனக் கூறலாம். இதில் உயிரிரக்கப் பண்பு என்பது மனித நேயத்தில் முக்கிய இடம் வகிக்கிறது. பிறருக்கு துன்பம் அளிக்காமல் இருத்தல், இயலாதவர்களின் துன்பத்தைப் போக்குதல், இளகிய இதயமும், இரக்க சுபாவமும், உறுதியான 
செயல்பாடுகளும் கொண்டிருத்தல் என்றும் கூறலாம். 1893-ல் அமெரிக்காவின் சிகாகோ நகரில் நடைபெற்ற உலக மதங்களின் பாராளுமன்றத்தில் அனைவரையும், ‘‘சகோதர... சகோதரிகளே...’’ என்று விவேகானந்தர் உரையாற்றி உலக மக்களிடையே மனித நேயத்தை எடுத்துரைத்தார்.

தமிழ் மொழியில் மனித நேயம்
"அன்பின் வழியது உயர்நிலை அஃதிலார்க்கு
என்புதோல் போர்த்த உடம்பு" - திருவள்ளுவர்

கணியன் பூங்குன்றனார் "யாதும் ஊரே யாவரும் கேளீர்" என்று கூறுகிறார்.

"வாடிய பயிரைக் கண்டபோதெல்லாம் வாடினேன்" என்றார் வள்ளலார்

வரலாற்று பின்னணி

கன்ஃபூசியஸ் கோட்பாடு
கன்ஃபூசியஸ் மனித நேயத்தை (ரென்) "பிற அல்ல சக மனிதனிடத்தில் அன்பு செலுத்துவது" என்றார்.  மேலும் "நீ நிற்க வேண்டுமென்றால் பிறரை நிற்க வை" என்றார். மனித நேயம் (ரென்) என்பது அன்பு மற்றும் தன்னலமற்று இருப்பதன் முக்கியத்துவத்தை கூறுகின்றது.

கிரேக்க கோட்பாடு
கிரேக்க அறிஞர்கள் பிளாட்டோ மற்றும் அரிஸ்டாட்டில் இருவரும் மனிதப் பண்புகள் குறித்து விரிவாக எழுதியுள்ளனர். ஆனாலும் மனித நேயத்தை பற்றி மனிதப் பண்பாக குறிப்பிடவில்லை. மாறாக அன்பும் கருணையும் முக்கியம் என குறிப்பிடுகிறார்கள்.

இஸ்லாமியத்தில் மனிதநேயம்
நிச்சயமாக எவன் ஒருவன் கொலைக்குப் பதிலாகவோ அல்லது பூமியில் ஏற்படும் குழப்பத்தை(த் தடுப்பதற்காகவோ) அன்றி, மற்றொருவரைக் கொலை செய்கிறானோ அவன் மனிதர்கள் யாவரையுமே கொலை செய்தவன் போலாவான்;. மேலும், எவரொருவர் ஓர் ஆத்மாவை வாழ வைக்கிறாரோ அவர் மக்கள் யாவரையும் வாழ வைப்பவரைப் போலாவார்".  (அல்-குர்ஆன்:5:32) 

அல்லாஹ்வின் தூதர் (ஸல்) அவர்கள் கலந்துகொண்ட ஒரு போரில் ஒரு பெண்மனி கொல்லப்பட்டுக் கிடந்தாள். எனவே நபி (ஸல்) அவர்கள் (போரில்) பெண்களையும் சிறுவர்களையும் கொல்வதை விட்டும் தடை செய்தார்கள். அறிவிப்பவர்: இப்னு உமர் (ர­லி) நூல்: புகாரி (3015) 

இறைத்தூதர்களில் ஒருவரை எறும்பு ஒன்று கடித்துவிட்டது. உடனே, அந்த எறும்புப் புற்றையே எரித்து விடும்படி அவர் கட்டளையிட்டார். அவ்வாறே அது எரிக்கப்பட்டுவிட்டது. (இதைக் கண்ட) அல்லாஹ், 'ஓர் எறும்பு உங்களைக் கடித்துவிட்ட காரணத்தால் அல்லாஹ்வின் தூய்மையை எடுத்துரைத்துக் கொண்டிருந்த சமுதாயங்களில் ஒன்றையே நீங்கள் எரித்து விட்டீர்களே" என்று (அவரைக் கண்டிக்கும் விதத்தில்) அவருக்கு அறிவித்தார் என அபூ ஹுரைரா(ரலி) அறிவித்தார்.

மனித நேயத்தின் பலம்

அன்பு
அன்பு பல்வேறு வகையான விளக்கங்களை கொண்டிருந்தாலும் அது இரு நபர்களுக்கிடையே ஏற்பட்டிருக்கும் அன்யோன்யம், ஆறுதல் மற்றும் நேர்மறை உணர்வுகளை பிரதிபலிக்கிறது.

இதிகாசங்களில் மனித நேயம்
இராமாயணம் மற்றும் மகாபாரதத்தில் மாலை நேரங்களில் போர் செய்வது தவிர்க்கபட்டன. மேலும் பெண்கள் மற்றும் குழந்தைகள் மீது போர் புரிவது தவிர்க்கப்பட்டது. நிராயுதபாணியாக போர்க்களத்தில் நின்ற தனது எதிரியான இராவணனைக் கூட இராமன் "இன்று போய் நாளை வா" என்று கூறியதாக மனித நேயத்தை வலியுறுத்தியிருக்கிறார்கள்.

மனித நேயம் காத்த மனிதர்கள் 
அன்னை தெரேசா
நெல்சன் மண்டேலா

மனித நேய பிரச்சனைகள் 
மனித ஆற்றலால் கழிநிலை வெளியேற்றுதல்
வதையா இறப்பு
இந்தியாவில் வதையா இறப்பு
மரண தண்டனை குறித்த விவாதங்கள்

மேற்கோள்கள் 

அறம்
லால்சலாம்

இது வேணு நாகவல்லி இயக்கத்தில் உருவான மலையாளத் திரைப்படம். இதில் மோகன்லால், முரளி, ஜகதி ஸ்ரீகுமார், கீதா, ஊர்வசி ஆகியோர் முதன்மை வேடங்களில் நடித்துள்ளனர். சிறியான் கல்‌பகவாடி கதை எழுதியுள்ளார். வேணு நாகவல்லி திரைக்கதையையும் வசனத்தையும் எழுதியுள்ளார்.

நடிகர்கள் 
 மோகன்லால் – நெட்டூர் ஸ்டீபன் (நெட்டூரான்)
 முரளி – ஆன்டணி
 மது – மேடையில் இட்டிச்சன்
 ஜகதி ஸ்ரீகுமார் – உண்ணித்தான்
 நெடுமுடி வேணு – பாதர்
 லாலு அலக்ஸ் – அவறான் குட்டி
 வினித்
 விஜயராகவன்
 திக்குறிசி சுகுமாரன் நாயர்
 கரைமனை ஜனார்த்தனன் நாயர் – கோசி
 சைநுத்தீன்
 ஜனார்த்தனன் – கண்ணன் முதலாளி
 சீதா – சேதுலட்சுமி
 ஊர்வசி – அன்னக்குட்டி
 ரேகா
 சுகுமாரி

இசை 
ஓ. என். வி. குரூப் எழுதிய இதில் பாடல்களுக்கு ரவீந்திரன் இசையமைத்துள்ளார்.

 பாடல்கள்
 லால்‌ஸலாம் – கே. ஜே. யேசுதாஸ்
 ஆடீ திருதபத தாளம் மேளம் – கே. ஜே. யேசுதாஸ்
 ஆரோ போருந்நென் கூடெ – எம். ஜி. ஸ்ரீகுமார் , சுஜாதா மோகன், ரவீந்திரன்
 ஸாந்திரமாம் மௌநத்தின் – கே. ஜே. யேசுதாஸ்

பணியாற்றியோர் 
 ஒளிப்பதிவு: கே. பி. நம்பியாந்திரி
 கலை: என். கோபாலகிருஷ்ணன்
 ஆடை வடிவமைப்பு: நடராசர்
 உதவி தொகுப்பாளர்: ஆர். சாந்தாராம்
 உதவி இயக்குநர்: முரளி நாகவள்ளி

வெளி இணைப்புகள் 
 
 லால்சலாம் – மலையாளசங்கீதம்.இன்போ

1990 மலையாளத் திரைப்படங்கள்
இந்திய மலையாளத் திரைப்படங்கள்
விதேகமுக்தி

விதேக முக்தி என்பது ஞான யோகத்தின் மூலம் முக்குணங்களைக் கடந்த சீவ முக்தன், ஆத்மஞானத்தில்  நிலைபெற்று  பிரம்மத்தில் ஐக்கியமாகி விடுவதே விதேக முக்தி ஆகும். இந்த விதேக முக்தி அடைந்த ஒருவருக்கு (இறந்த பின்பு) மறுபிறவி கிடையாது.

உசாத்துணை
 பகவத் கீதை, அத்தியாயம் 18, சுலோகம் 51 முதல் 53 முடிய

இதனையும் காண்க
 சீவமுக்தி
 கிரமமுக்தி

இந்து மெய்யியல் கருத்துருக்கள்
குரு தட்சணை

குரு தட்சணை அல்லது குரு காணிக்கை என்பது குருகுலத்தில் கல்வி கற்று முடித்த சீடர்கள், குருவிற்குத் தங்கம் போன்ற அணிகலன்களாகவோ, தானியமாகவோ அல்லது பசு போன்ற கால்நடைகளாகவோ அல்லது குருவிற்கும், குருகுலத்திற்கும் பணிவிடைகள் செய்வதன் மூலமாகவோ, குருவிற்குச் சமர்ப்பிக்கப்படும் காணிக்கையாகும். 

ஒரு சீடன் குருவிற்கு  குருதட்சணைக் கொடுக்காமல் குருகுலத்தை விட்டுச் செல்ல, சாத்திரங்கள் அனுமதிப்பதில்லை.

குரு தட்சணைக்குச் சில எடுத்துக்காட்டுகள்
பகவான் ஸ்ரீகிருஷ்ணர் சாந்திபனி முனிவரின் ஆசிரமத்தில் குருகுலக் கல்வி கற்று முடிந்த பின்பு, சாந்திபனி முனிவர் ஸ்ரீகிருஷ்ணரிடம் குரு தட்சணையைப் பெற மறுத்துவிட்டார். பின் கிருஷ்ணர், குருபத்தினியை அணுகி குரு தட்சணையாக யாது வேண்டும் என்று கேட்க, குருபத்தினி கண்ணீர் மல்க குரு தட்சணை வேண்டாம் என்று கூறிவிட்டார்.

ஸ்ரீகிருஷ்ணர், குருபத்தினியின் ஆழ்மனதில் இருந்த வேதனையை அறிந்து, 15 ஆண்டுகளுக்கு முன்பு காணாமல் போன குருபத்தினியின் மகனை தேடிக் கண்டுபிடித்து, குருவிற்கு அவரது மகனையே குரு தட்சணையாகச் சமர்ப்பித்தார்.

அருச்சுனனின் குருவான துரோணாச்சாரியரின் சிலையை செய்து, அவரையே மானசீக குருவாகக் கொண்டு, விற்கலையைப் பயின்ற வேடுவகுல இளைஞன் ஏகலைவனிடம், துரோணாச்சாரியார் அவனது வலதுகை கட்டைவிரலையே குரு தட்சணையாகப் பெற்றார் என மகாபாரதம் கூறுகிறது.

பாண்டவர்களுக்கும், கௌரவர்களுக்கும் போர்க்கலையைக் கற்றுக் கொடுத்த குருவான துரோணாச்சாரியார் தனது குருகுல நண்பனும், பின் எதிரியும் ஆன பாஞ்சால நாட்டு மன்னன் துருபதனை போரில் வென்று, அவனைத் தேர்ச்சக்கரத்தில் கட்டிக் கொண்டு தன்முன் வருவதே சீடர்கள் தனக்கு அளிக்கும் குரு தட்சணை என்று கூறினார். கௌரவர்களால் குருவின் தட்சணையை நிறைவேற்ற இயலாது, துருபதனிடம் தோற்று வந்தனர்.

பின்னர் பாண்டவர்கள் பாஞ்சாலம் சென்று அருச்சுனன் துருபதனுடன் போரிட்டு வென்று, துருபதனை தேர்ச்சக்கரத்தில் கட்டி, குரு துரோணாச்சாரி முன்பு கிடத்தி, அதன் வாயிலாக குரு தட்சணையைச் சமர்ப்பித்து விட்டான்.

மேற்கோள்கள்

வெளி இணைப்புகள்
 குரு தட்சணை

இதனையும் காண்க
 குரு
 குருகுலம்

இந்து மெய்யியல் கருத்துருக்கள்
கத்தரிப்புலம்

கத்தரிப்புலம் என்பது நாகப்பட்டினம் மாவட்டத்தில் வேதாரண்யத்திற்கு வடமேற்கே அமைந்துள்ள ஒரு சிற்றூர் ஆகும். இது வேதாரண்யத்திலிருந்து சுமார் 15 கி.மீ.தொலைவில் அமைந்துள்ளது.

பெயர்க்காரணம் 
முன்னொரு காலத்தில் இக்கிராமத்தில் சப்த ரிசிகள் வாழ்ந்ததாக கூறப்படுகிறது. எனவே இவ்வூர் சப்த ரிசிப்புலம் என வழங்கலாயிற்று. காலப்போக்கில் பேச்சு வழக்கில் இப்பெயர் மருவி கத்தரிப்புலம் என அழைக்கப்பட்டு வருகின்றது.

தொழில் 
இவ்வூரின் முக்கிய தொழில் உழவுத் தொழில் ஆகும். நெல், தென்னை, மா, முந்திரி, சவுக்கு, வேர்க்கடலை, புளி, பயறு வகைகள் மற்றும் கத்தரிக்காய், வெண்டைக்காய், கொத்தவரங்காய், புடலங்காய், பாகற்காய் போன்ற காய்கறிகளும் இங்கு பருவ காலங்களுக்கு ஏற்ப சாகுபடி செய்யப்படுகின்றன.

மேற்கோள்கள் 

நாகப்பட்டினம் மாவட்டத்திலுள்ள கிராமங்கள்
பாப்பா உமாநாத்

பாப்பா உமாநாத்(5 ஆகத்து  1931 – 17 திசம்பர் 2010), இந்திய சுதந்திரப் போராட்ட வீராங்கனையும், இந்திய பொதுவுடமைக் கட்சி (மார்க்சிஸ்ட்)ன் தலைவர்களில் ஒருவருமாவார்.திருவெறும்பூர் சட்டமன்றத் தொகுதி உறுப்பினராகவும், தமிழகத்தில் ஜனநாயக மாதர் சங்கத்தைத் தோற்றுவித்து அதன் நிறுவனத் தலைவராகவும், அகில இந்திய தலைவர்களில் ஒருவராகவும் இருந்தவர்.

ஆரம்ப வாழ்க்கை
தமது சிறு வயதிலேயே பாப்பா உமாநாத் பொன்மலை சங்கத்திடலில் ரயில்வே தொழிலாளர்களோடு இணைந்து பணியாற்றும் வாய்ப்பு கிடைத்தது. ஏராளமான ரயில்வே போராட்டங்களுக்கு வழிகாட்டிட திருச்சி பொன்மலைக்கு வந்த கம்யூனிஸ்ட் தலைவர்களின் பேச்சாற்றல் மற்றும் தலைவர்களின் எளிமையான வாழ்க்கை, தலைவர்களின் அயராது பணியாற்றல் போன்றவைகளால் ஈர்க்கப்பட்டு பாப்பா மார்க்சியக் கொள்கைகளின்பால் தமது ஈடுபாட்டை வளர்த்துக் கொண்டார். ரயில்வே தொழிலாளர் போராட்டங்களின் போது சிறுவயதிலேயே செங்கொடி ஏந்தி போராட்டக்களத்தில் கோஷங்கள் இட்டவாறு சென்றது, அடக்குமுறைக் காலத்தில் கம்யூனிஸ்ட் இயக்கத் தலைவர்களுக்கு உணவு, தங்குவதற்கு இடம் என தமது தாயார் லட்சுமி அம்மாளுடன் இணைந்து உதவிப் புரிந்தது, கம்யூனிஸ்ட் கட்சிக் கூட்டங்களில் கலந்துகொண்டு தலைவர்களின் பேச்சுகளைக்‌ கேட்டது அவரது அரசியல் பங்கேற்பை உறுதி செய்தது. அப்போது கம்யூனிஸ்ட் இயக்கத் தலைவர்களில் இளம் தலைவராக விளங்கிய ஆர். உமாநாத்தை திருமணம் செய்து கொண்டார்.

அரசியல் வாழ்க்கை
இந்திய பொதுவுடமைக் கட்சி (மார்க்சிஸ்ட்) இன் திருச்சி மாவட்ட செயற்குழு, மாநிலக்குழு, மாநில செயற்குழு, மத்தியகுழு உறுப்பினராக இருந்தார். தோழர் கே. பி. ஜானகி அம்மாள் அவர்களுடன் இணைந்து தமிழகத்தில் அனைத்திந்திய ஜனநாயக மாதர் சங்கத்தைத் தோற்றுவித்து அதன் ஸ்தாபகத் தலைவராக, அகில இந்திய தலைவர்களில் ஒருவராக, புரலவராக தமது இறுதிக்காலம் வரை இயக்கத்திற்கான வளர்ச்சியில் அவரது பங்களிப்பு மகத்தானது.

வாச்சாத்தி வன்கொடுமை
தர்மபுரி வாச்சாத்தியில் நடைபெற்ற மலைவாழ் மக்கள் பெண்களின் மீது அரசு அதிகாரிகள், வனத்துறை அதிகாரிகள், காவல் துறையினர் நடத்திய மிகக் கொடுமையான பாலியல் வன்கொடுமைக்கெதிராக தமிழகம் முழுவதும் பெண்களை அணிதிரட்டி தலைமையேற்று நடத்திய போராட்டங்கள், நீதிமன்றத்தில் பாதிக்கப்பட்ட பெண்களுக்கு நீதி கிடைத்திட எடுக்கப்பட்ட முயற்சிகள் அனைத்திலும் இவரின் பங்கு இருந்தது.

சிதம்பரம் பத்மினி காவல் நிலையத்தில் பாலியல் வன்கொடுமை
சிதம்பரம் பத்மினி காவல் நிலையத்தில் பாலியல் வன்கொடுமைக்கு ஆளாக்கப்பட்ட பின்னணியில் இக்கொடுமையைக் கண்டித்தும், பாதிக்கப்பட்ட பத்மினிக்கு நீதி கிடைத்திடவும், பத்மினிக்கு அரசு வேலை அரசு நிவாரணம் கிடைத்திடவும், அவர்  தொடர் முயற்சிகள் எடுத்தார்.

பிரேமானந்தா ஆசிரம பாலியல் வன்கொடுமை 
பிரேமானந்தா ஆசிரமத்தில் நடந்த பெண்களுக்கு எதிரான பாலியல் வன்கொடுமை, ஆசிரமத்தில் நடந்த கொலைகளை மக்கள் மத்தியில் அம்பலப்படுத்தி பலவேறு வடிவங்களில் தமிழகம் முழுவதும் பல்லாயிரக்கணக்கான பெண்களை திரட்டி போராட்டங்கள் நடத்தி, வழக்குகளில் வெற்றிக்கண்டார்.

சட்டமன்றத் தொகுதி உறுப்பினர்
திருவெறும்பூர் சட்டமன்றத் தொகுதி உறுப்பினராக இருந்தபோது பொன்மலைப் பகுதிக்கு காவிரி கூட்டுக் குடிநீர்த் திட்டம் கொண்டு வருவதிலும், பொதுமக்களின் அடிப்படை பிரச்சனைகளில் தலையிட்டு அனைத்திலும் தீர்வுகாண்பதில் சட்டமன்றத்திலும், அரசியல் கட்சி தலைவர்களோடும், அதிகாரிகளிடமும் இடைவிடாது பேச்சு வார்த்தை நடத்தி நிறைவேற்றியுள்ளார்.

மேற்கோள்கள் 

இந்திய மார்க்சியர்கள்
தமிழ்ப் பெண் அரசியல்வாதிகள்
பொதுவுடமைவாதிகள்
1931 பிறப்புகள்
2010 இறப்புகள்
இருபதாம் நூற்றாண்டு இந்திய அரசியல்வாதிகள்
திருச்சிராப்பள்ளி அரசியல்வாதிகள்
தமிழக சட்டமன்ற பெண் உறுப்பினர்கள்
சீத்தாராம் யெச்சூரி

சீத்தாராம் யெச்சூரி (Sitaram Yechury, 12 ஆகத்து 1952 – 12 செப்டம்பர் 2024) இந்திய அரசியல்வாதியும்   இந்தியப் பொதுவுடமைக் கட்சியின் பொதுச் செயலாளரும்  நாடாளுமன்ற குழுவின் தலைவரும் ஆவார்.

இளமை
யெச்சூரி 12 ஆகத்து 1952 அன்று சென்னையில் ஒரு தெலுங்கு குடும்பத்தில் பிறந்தார். இவரது தந்தை சர்வேசுவர சோமயாஜுலா யெச்சூரி மற்றும் தாயார் கல்பாகம். இவர்கள் ஆந்திர மாநிலம் காக்கிநாடாவை பூர்வீகமாகக் கொண்டவர்கள். இவரது தந்தை ஆந்திரப் பிரதேச மாநில சாலைப் போக்குவரத்துக் கழகத்தில் பொறியியலாளராக இருந்தார். இவரது தாயார் அரசு அதிகாரி ஆவார். His mother was a government officer.  

யெச்சூரி ஐதராபாத்தில் வளர்ந்தார். மேலும் தனது பத்தாம் வகுப்பு வரை ஐதராபாத்தில் உள்ள அனைத்துப் புனிதர் உயர்நிலைப் பள்ளியில் படித்தார்.  1969ஆம் ஆண்டு தெலுங்கானா போராட்டம் காரணமாக இவர் தில்லிக்குக் குடிபெயர்ந்தார். புது தில்லியில் உள்ள பிரசிடெண்ட்ஸ் எஸ்டேட் பள்ளியில் சேர்ந்து, மத்திய இடைநிலைக் கல்வி வாரிய உயர்நிலைத் தேர்வில் அகில இந்திய அளவில் முதல் தரத்துடன் தேர்வு பெற்றார்.  இதனைத் தொடர்ந்து, இளங்கலை பொருளியல் படிப்பினை தில்லியில் உள்ள தூய ஸ்டீபன் கல்லூரியிலும் முதுநிலைப் பொருளாதாரப் படிப்பினை ஜவஹர்லால் நேரு பல்கலைக்கழகத்திலும் முடித்து முதல் வகுப்பில் தேர்ந்ச்சிப்பெற்றார். முனைவர் பட்டப்படிப்பிற்காக ஜவகர்லால் நேரு பல்கலைக்கழகத்தில் சேர்ந்தார் யெச்சூரி. ஆனால் இந்தியாவில் நெருக்கடி நிலை அறிவிக்கப்பட்டு இவர் கைது செய்யப்பட்டதால் தொடர இயலவில்லை.

அரசியல் வாழ்க்கை 
1974ஆம் ஆண்டு‍ இந்திய மாணவர் சங்கத்தி்ல் உறுப்பினராகச் சேர்ந்தார். ஒரு‍ சில ஆண்டுகளுக்குப் பின் இந்தியப் பொதுவுடமைக் கட்சியில் (மார்க்சிஸ்ட்) இணைந்தார். யெச்சூரி சவகர்லால் நேரு பல்கலைக்கழகத்தில் மாணவராக இருந்தபோதே 1975ஆம் ஆண்டு இந்திய நெருக்கடி நிலையின் போது கைது செய்யப்பட்டார். இவர் கைது செய்யப்படுவதற்கு முன்பு, அவசரநிலைக்கு எதிர்ப்பை ஏற்பாடு செய்து, சில காலம் மறைந்திருந்தார். அவசரநிலைக்குப் பிறகு, இவர் மூன்று (1977-78)முறை சவகர்லால் நேரு பல்கலைக்கழக மாணவர் சங்கத்தின் தலைவராகத் தேர்ந்தெடுக்கப்பட்டார். யெச்சூரி, பிரகாசு காரத்துடன் இணைந்து இங்கு இடதுசாரிப் பிரிவை உருவாக்கினார்.

திருமண வாழ்க்கை
யெச்சூரி பத்திரிகையாளர் சீமா சிஸ்தியை மணந்தார். இவர் தி வயர் பத்திரிகையின் ஆசிரியராகவும், முன்பு பிபிசி இந்தி சேவையின் தில்லி ஆசிரியராகவும் இருந்தார். இந்தியன் எக்ஸ்பிரஸ், தில்லி தொகுப்பாசிரியராக இருந்தார். யெச்சூரி ஒரு ScoopWhoop நிகழ்ச்சி ஒன்றில் தனது மனைவி நிதி ரீதியாக இவரை ஆதரிக்கிறார் என்று கூறினார். வினா மஜும்தாரின் மகள் இந்திராணி மஜும்தாரை இவர் முன்னதாக திருமணம் செய்து இருந்தார். இந்த திருமணத்தின் மூலம் இவருக்கு ஒரு மகளும் ஒரு மகனும் உள்ளனர். இவரது மகள் அகிலா யெச்சூரி, வரலாற்றுப் பேராசிரியராக எடின்பர்க் பல்கலைக்கழகம் மற்றும் தூய ஆண்ட்ரூசு பல்கலைக்கழகத்தில் உள்ளார். இவரது மகன் ஆசிசு யெச்சூரி 22 ஏப்ரல் 2021 அன்று கோவிட்-19 தொற்றுக் காரணமாக 34 வயதில் இறந்தார். இவர் ஆந்திரப் பிரதேசத்தின் முன்னாள் தலைமைச் செயலாளரான மோகன் காந்தா யெச்சூரியின் தாய் மாமா ஆவார்.

இறப்பு 
சீத்தாரம் யெச்சூரி தனது 72வது அகவையில் உடல் நலக்குறைவால் புது தில்லியில் காலமானார்.

மேற்கோள்கள் 

1952 பிறப்புகள்
2024 இறப்புகள்
பொதுவுடமைவாதிகள்
இந்திய அரசியல் கட்சித் தலைவர்கள்
மாநிலங்களவை உறுப்பினர்கள்
லூமன்

லூமன் (Lumen) என்பது ஒளிப் பாய்வின் (Luminous flux) அலகு. இது ஒரே சீரான, புள்ளி அளவிலான ஒரு கேண்டெலா (Candela ) செறிவுடைய ஒளிமூலத்திலிருந்து ஒரு வினாடியில் ஒரு அலகு திண்கோணம் வழியாக வெளிப்படும் ஒளியின் அளவாகும். அல்லது ஒரு கேண்டலா செறிவுடைய ஒளிமூலத்திலிருந்து ஒரு வினாடியில் இந்த மூலகத்திலிருந்து அலகு தொலைவில் அலகு பரப்பினை வந்தடையும் ஒளியின் அளவு ஒரு லூமன் எனப்படும்.

மேற்கோள்கள்

ஒளியளவியல்
SI அடிப்படை அலகுகள்
ஏ. கே. வேலன்

ஏ. கே. வேலன் ஒரு தமிழ் எழுத்தாளராவார். இதழாளர், பேச்சாளர். நாடக ஆசிரியர். தமிழ்த் திரைப்படத் தயாரிப்பாளர், கதை-வசன ஆசிரியர், இயக்குநர். சென்னையில் அருணாசலம் ஸ்டூடியோவை நிறுவினார். திராவிட இயக்கம் சார்ந்த அரசியல்வாதி. பிற்காலத்தில் ஆன்மிகவாதியாகப் பரிணமித்தார். தமிழக அரசின் கலைமாமணி விருது உள்படப் பல்வேறு விருதுகள் பெற்றார். இவருடைய படைப்புகளை தமிழக அரசு நாட்டுடைமையாக்கியுள்ளது.

வாழ்க்கை வரலாறு
ஏ.கே. வேலனின் இயற்பெயர் அ.குழந்தைசாமி என்பதாகும். தஞ்சாவூர் மாவட்டத்திலுள்ள ஆலங்குடி எனும் கிராமத்தில் அருணாசலம் பிள்ளை - இராமாமிர்தம் அம்மை தம்பதிகளுக்கு மகனாக 1921 ஆம் ஆண்டு அக்டோபர் 24ல் பிறந்தார். 

ஈ.வே.ராமசாமியின் அழைப்பினை ஏற்று தனது பள்ளி ஆசிரியர் பதவியை துறந்து திராவிட இயக்கத்தில் பணியாற்றத் தொடங்கினார். அத்தருணத்தில் எரிமலை எனும் நாளேட்டினை நடத்தியமையால், ஏ.கே.வேலன் என்று தனது பெயரினை மாற்றிக் கொண்டார். கந்தசாமிபிள்ளை என்பவரின் மகள் ஜெயலட்சுமியை திருமணம் செய்துகொண்டார். இவர்களுக்கு ஓர் ஆண்குழந்தை 16-6-1952ஆம் நாள் பிறந்தது.

இயற்றியுள்ள நூல்கள் 
 அனுமார் அனுபூதி
 எழுத்துக்கள்
 கண்ணன் கருணை
 காவியகம்பன்
 மேரியின் திருமகன்
 நாடகங்கள்
 வரலாற்றுக் காப்பியம்

இவற்றையும் காண்க
 தேசியமயமாக்கல்
 தமிழ் நூல்களை நாட்டுடைமையாக்கல்

மேற்கோள்கள் 
 

நாட்டுடைமை நூல்களின் ஆசிரியர்கள்
தமிழக எழுத்தாளர்கள்
1921 பிறப்புகள்
தஞ்சாவூர் மாவட்ட நபர்கள்
அ. மு. பரமசிவானந்தம்

அ. மு. பரமசிவானந்தம் (5 சூலை 1914 - 15 ஆகத்து 2001) ஒரு தமிழ் எழுத்தாளராவார். இவருடைய படைப்புகளைத் தமிழக அரசு நாட்டுடைமையாக்கியுள்ளது.

ஆரம்ப காலம்
1914ஆம் ஆண்டு அங்கம்பாக்கம் ஊராட்சியில் பிறந்தார். அண்ணாமலைப் பல்கலைகழகத்தில் கல்லூரிப்படிப்பை முடித்தார். பச்சையப்பன் கல்லூரியில் பேராசிரியராக பணியாற்றினார்.

இயற்றியுள்ள நூல்கள் 
 அம்மையும் அப்பனும்
 அவை பேசினால்
 ஆனந்த முதல் ஆனந்த வரை
 ஆருயிர் மருந்து
 இந்திய முதற்சட்டம்
 இளமையின் நினைவுகள்
 எல்லோரும் வாழ வேண்டும்
 ஏழு நாடுகளில் எழுபது நாட்கள்
 ஒரு நாளைக்கு ஒரு நீதி
 ஓங்குக உலகம்
 கவிதை உள்ளம்
 கவிதையும் வாழ்க்கையும்
 கல்வி எனும் கண்
 கங்கைக் கரையில் காவிரித்தமிழ்
 கண்டதும் கருத்தும்
 கட்டுரைப் பத்து
 கடவுளர் போற்றும் தெய்வம்
 கறை படிந்த உள்ளம்
 காஞ்சி வாழ்க்கை
 காப்பியக் கதைகள்
 கொய்த் மலர்கள்
 சமுதாயமும் பண்பாடும்
 சமயமும் சமூகமும்
 சான்றோர் வாக்கு
 சாதிவெறி
 சிறுவர்களுக்கு வானொலியில்
 சாத்தனார்
 சீவகன் கதை
 தமிழர் வாழ்வு
 தமிழக வரலாறு
 தமிழ் உரைநடை
 தமிழ்நாட்டு விழாக்கள்
 தாயின் மணிவயிற்றில்
 தாய்மை
 தொழில்வளம்
 துன்பச் சுழல்
 திரும்பிப் பார்க்கிறேன் திகைத்து நிற்கிறேன்
 நல்லவை ஆற்றுமின்
 நல்ல தமிழ்
 நாடு நலம் பெற
 நாலும் இரண்டும்
 பல்கலைக் கழகச் சொற்பொழிவுகள்
 பாட்டும் பயனும்
 பாசம்
 பெண்
 மக்கட் செல்வம் மணப்பரிசு
 மனிதன் எங்கே செல்கிறான்?
 மலேயாச் சொற்பொழிவுகள்
 மணி பல்லவம்
 மலைவாழ் மக்கள் பாண்பு
மானுடம் வென்றது
 வரலாற்றுக்கு முன் வடக்கும் தெற்கும்
 வழுவிலா மணிவாசகர்
 வரலாற்றுப் புதையல்
 வள்ளுவர் வகுத்த வாழ்க்கை நெறி
 வானொலி வழியே
 வாழ்வுப்பாதை
 வாய்மொழி இலக்கியம்
 வாழ வேண்டுமா?
 வெள்ளி விழாச் சொற்பொழிவுகள்
 வேள்பாரி
 வையைத் தமிழ்
 டாக்டர் மு.வ. அவர்கள் தமிழ்மொழி இலக்கியத்துக்கு ஆற்றிய தொண்டு 130
 கூடிவாழ்
 புதிய கல்விமுறை 10+2+3
 19ம் நூற்றாண்டின் தமிழ் உரைநடை வளர்ச்சி

இவற்றையும் காண்க
 தேசியமயமாக்கல்
 தமிழ் நூல்களை நாட்டுடைமையாக்கல்

ஆதாரங்களும் மேற்கோள்களும்

வெளி இணைப்புகள்

நாட்டுடைமை நூல்களின் ஆசிரியர்கள்
தமிழக எழுத்தாளர்கள்
1914 பிறப்புகள்
2001 இறப்புகள்
லீனா மணிமேகலை

லீனா மணிமேகலை (Leena Manimekalai) தமிழ்க் கவிஞர், ஆவண நிகழ்படக் கலைஞர், சமூகச் செயற்பாட்டாளர் போன்ற பன்முகங்களுடன் அறியப்படுகிறார்.  பெண்கள் உரிமைகள், பாலியல், சமூக ஒடுக்குமுறைகள், ஈழப் போராட்டம் உட்பட்டன இவரது கவிதைகளின் கருப்பொருள்களாக அமைகின்றன. இவர் தமிழ்நாட்டின் விருதுநகர் மாவட்டம், வத்திராயிருப்பு ஊராட்சி ஒன்றியத்தில் உள்ள மகாராஜபுரம் எனும் கிராமத்தில் பிறந்தவர். 'மாடத்தி, 'செங்கடல்' போன்ற இவர் இயக்கிய திரைப்படங்கள் பன்னாட்டு கவனம் பெற்றிருக்கின்றன. பன்னாட்டு  திரைப்பட விழாக்களிலும் இவரது படங்கள் திரையிடப்பட்டுள்ளன.

சர்ச்சைகள்
இவர் சமீபத்தில் தயாரித்து, இயக்கி, நடித்துள்ள காளி எனும் ஆவணப்படத்தின் சுவரொட்டியில், காளி சிகிரெட் புகைப்பிடிப்பதும் போன்றும், கையில் எல்ஜிபிடியினரின் கொடி ஏந்திவாறும் காட்சிப்படுத்தியதால், இவர் மீது இந்தியாவில் பல நீதிமன்றங்களில் இந்து சமய அவமதிப்பு வழக்கு தொடர்ந்துள்ளனர். இதற்கு தான் அஞ்சவில்லை என லீனா மணிமேகலை பதில் அளித்துள்ளார்.

இயக்கிய ஆவண நிகழ்படங்கள் 
 தேவதைகள் (ஆவண நிகழ்படம்)
 பெண்ணாடி
 மாத்தம்மா
 பறை (ஆவண நிகழ்படம்)
 பலிபீடம் (ஆவண நிகழ்படம்)
 தீர்ந்து போயிருந்த காதல்
 காளி
 White Van Stories (ஆவண நிகழ்படம்) - 2015
 Is it too much to ask (ஆவண நிகழ்படம்) - 2017

இயக்கிய திரைப்படங்கள் 
 செங்கடல் (திரைப்படம்) - 2011
 மாடத்தி (திரைப்படம்) - 2019

இவரது நூல்கள் 

 ஒற்றையிலையென - 2003
 உலகின் அழகிய முதல் பெண் - 2009
 பரத்தையருள் ராணி - 2011
 அந்தரக்கன்னி - 2012
 சிச்சிலி - 2016

மேற்கோள்கள்

தமிழ்ப் பெண் கவிஞர்கள்
தமிழ்ப் பெண் பெண்ணியவாதிகள்
தமிழ் ஆவணப்படக் கலைஞர்கள்
வாழும் நபர்கள்
தமிழகப் பெண் எழுத்தாளர்கள்
தமிழ்த் திரைப்பட இயக்குநர்கள்
சென்னைத் திரைப்பட இயக்குநர்கள்
சென்னை திரைப்படத் தயாரிப்பாளர்கள்
சென்னை திரைக்கதை எழுத்தாளர்கள்
விருதுநகர் மாவட்ட நபர்கள்
இந்தியப் பெண் திரைப்பட இயக்குநர்கள்
உ. வாசுகி

உ. வாசுகி (U. Vasuki) ஓர் இந்திய அரசியல்வாதி ஆவார். இந்தியப் பொதுவுடமைக் கட்சி (மார்க்சிஸ்ட்) மத்தியகுழு‍ உறுப்பினரும், தமிழ்நாடு‍ மாநிலக்குழுவின் செயற்குழு‍ உறுப்பினரும், அனைத்திந்திய ஜனநாயக மாதர் சங்கத்தின் தலைவர்களில் ஒருவரும் ஆவார். மகளிர் சிந்தனை என்ற சிற்றிதழின் ஆசிரியராவார்.

வாழ்க்கை வரலாறு 
இந்திய கம்யூனிஸ்ட் கட்சி (மார்க்சிஸ்ட்) இன் அரசியல் தலைமைக்குழு உறுப்பினரான ஆர். உமாநாத் இவரது தந்தை, அனைத்திந்திய ஜனநாயக மாதர் சங்கத்தின் முன்னோடித் தலைவர்களில் ஒருவரான  பாப்பா உமாநாத் இவரது தாய், இவரது கணவர் ஏ. பி. விஸ்வநாதன் ஆவார்.

அரசியல் வாழ்க்கை 
இவர் 1977-ஆம் ஆண்டு இந்திய கம்யூனிஸ்ட் கட்சி (மார்க்சிஸ்ட்) இல் இணைந்தார்.

வங்கி ஊழியராகப் பணியாற்றிய இவர் 2000இல் விருப்ப ஓய்வு பெற்று கடந்த 14 ஆண்டுகளாக இந்திய கம்யூனிஸ்ட் கட்சி (மார்க்சிஸ்ட்) இன் முழுநேர ஊழியராக செயல்பட்டு வருகிறார். அனைத்திந்திய ஜனநாயக மாதர் சங்கத்தின் பல்வேறு பொறுப்புகளில் பணியாற்றிய இவர் பெண்களுக்கு எதிராக இழைக்கப்படும் அநீதிகளை எதிர்த்த பல்வேறு போராட்டங்களில் மாநிலம் முழுவதும் பிரேமானந்தா, சிதம்பரம் பத்மினி போன்ற போராட்டங்கள் உள்ளிட்டு முக்கிய பங்காற்றியவர். கோகோ கோலாவை எதிர்த்து சிவகங்கை படமாத்தூரில் நடைபெற்ற போராட்டத்தை தலைமையேற்று நடத்தியவர். இந்தியப் பொதுத் தேர்தல், 2014 இல்  வடசென்னை மக்களவைத் தொகுதியில் சிபிஐ (எம்) இன் வேட்பாளராக நிறுத்தப்பட்டுள்ளார். மற்றும் அனைத்திந்திய ஜனநாயக மாதர் சங்கத்தின் தலைவர்களில் ஒருவர்.

அதேபோல் சென்னை, மதுரை, காஞ்சிபுரம் உள்ளிட்ட மாவட்டங்களில் பள்ளி, விடுதி மாணவிகள் மீதான பாலியல் துன்புறுத்தலுக்கு எதிராகவும், உத்தப்புரம், புதுக்கோட்டை உள்ளிட்ட பகுதிகளில் தீண்டாமை ஒழிப்புப் போராட்டங்களிலும் ஈடுபட்டவர். சென்னை உள்ளிட்ட பல மாவட்டங்களில் மக்களின் அடிப்படைப் பிரச்சனைகளுக்காக குரல் கொடுத்தவர். தற்போது இந்திய கம்யூனிஸ்ட் கட்சி (மார்க்சிஸ்ட்) இன் மத்தியகுழு உறுப்பினராக உள்ளார்.

எழுதிய புத்தகங்கள் 
 பெண்ணியம் பேசலாம் வாங்க
 பெண்: வன்முறையற்ற வாழ்வை நோக்கி

மேற்கோள்கள் 

தமிழ்ப் பெண் பெண்ணியவாதிகள்
தமிழ்ப் பெண் அரசியல்வாதிகள்
தமிழ்ப் பொதுவுடமைவாதிகள்
தமிழ்நாட்டைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
திருச்சி மாவட்ட நபர்கள்
வாழும் நபர்கள்
21-ஆம் நூற்றாண்டு இந்திய அரசியல்வாதிகள்
திருச்சிராப்பள்ளி அரசியல்வாதிகள்
தெராய்

தெராய் (Terai, நேபாளம்: तराई) நிலப்பரப்பானது புல்வெளிப் பகுதிகளும் , காடுகளும் கொண்ட இமயமலை அடிவாரப் பகுதி ஆகும். இந்நிலப்பரப்பு இமயமலையின் தென் பகுதியிலும் சிவாலிக் மலை அடிவாரத்திலும் பரவியுள்ளது. 

வட இந்தியாவில் தெராய் பகுதியானது கங்கை பிரம்மபுத்திரா பகுதிகளிலும் கிழக்கே யமுனை நதி வரையிலும் பரவியுள்ளது. இது  இமாச்சலப் பிரதேசம், அரியானா, உத்தராகண்டம், உத்திரப் பிரதேசம் மற்றும் பீகார் ஆகிய மாநிலங்களில் அமைந்துள்ளது. மேலும் இது மேற்கு வங்காளம்,  நேபாளத்தின் தெற்கு பகுதிகள், வங்காளதேசம், பூட்டான் மற்றும் அசாம் வரை காணப்படுகிறது. 

இப்பகுதியானது கடல்மட்டத்திலிருந்து 67 முதல் 300 மீட்டர்கள் உயரத்தில் அமைந்துள்ளது. இவை பொதுவாக 8 முதல் 12 கிலோமீட்டர்கள் அகலத்தில் நெடுகப் பரவியுள்ள நிலப்பரப்பு ஆகும்.

தெராய் எனும் சொல்லுக்கு இந்தி மொழியில் மலையடிவாரம் (foot-hill) என்று பொருள். நேபாளி மொழியில் கீழே விரிந்த நிலம் (low-lying land) எனும் அதே பொருள் கொள்கிறது.

மேற்கோள்கள்

நேபாள சமவெளிகள்
இந்திய சமவெளிகள்
உத்தராகண்டம்
இமயமலைத் தொடர்
உத்தராகண்டத்தின் புவியியல்
இந்தியப் புவியியல்
நேபாளப் புவியியல்
இந்தியப் பகுதிகள்
டி. கே. சிதம்பரநாத முதலியார்

டி. கே. சிதம்பரநாத முதலியார் (T. K. Chidambaranatha Mudaliar, 11 செப்டம்பர் 1882 - 16 பிப்ரவரி 1954) ரசிகமணி டி.கே.சி. என அறியப்படும் இவர் ஒரு வழக்கறிஞர், எழுத்தாளர் மற்றும் தமிழ் இலக்கிய திறனாய்வு முன்னோடி ஆவார்.

வாழ்க்கை 
திருநெல்வேலி வண்ணாரப்பேட்டை தீத்தாரப்ப முதலியார் - மீனாம்பாள் தம்பதியினருக்கு மகனாக பிறந்த இவர் தென்காசியில் ஆரம்ப கல்வியும்  திருச்சிராப்பள்ளி உயர்நிலைப் பள்ளியில் உயர் கல்வியும் பயின்றார். சென்னை கிறித்துவக் கல்லூரியில் படித்து பட்டம் பெற்றார். இவரது தாய் மற்றும் இவரது மனைவி பிச்சம்மாளின் பிறந்த ஊரான திருவில்லிபுத்தூர் வடக்கு ரத வீதியில் உள்ள இல்லத்தில் சிறிது காலமும், குற்றாலத்திலும் வாழ்ந்து இருந்தார். 1930 முதல் 1935 வரை சென்னை மாகாண இந்து அறநிலையத்துறை பாதுகாப்பு ஆணையராக பணியாற்றினார்.

இலக்கியப் பணி  
திருநெல்வேலியில் வண்ணார்பேட்டை சாலைத்தெருவில் உள்ள இவரது வீட்டின் நடு முற்றமாக இருந்த (தொட்டிக்கட்டு) வட்ட வடிவமான அமைப்பில் இவரது நண்பர்கள் மாலை வேளையிலும், ஞாயிற்றுக் கிழமைகளிலும் கூடுவார்கள். இந்தக் கூட்டத்திற்குத் தான் வட்டத்தொட்டி என்ற பெயர் ஏற்பட்டது. இவரின் வட்டத்தொட்டி இலக்கிய அமைப்பில் மீ. ப. சோமு, பி. ஸ்ரீநிவாச்சாரி, கல்கி, ரா. பி. சேதுப்பிள்ளை, இராசகோபாலாச்சாரி, அ. சீனிவாச ராகவன், தொ. மு. பாஸ்கர தொண்டைமான், ச. வையாபுரிப்பிள்ளை, வெ. ப. சுப்பிரமணிய முதலியார் ஆகியோர் உறுப்பினர்களாக இருந்தனர்.

அரசியல் 
1927 ல் சென்னை மாகாணத்தின் சட்டமன்ற மேலவை உறுப்பினராக தேர்ந்தெடுக்கப்பட்டார். ஓமந்தூர் ராமசாமி ரெட்டியார் சென்னை மாநில முதல்வராக இருந்தபோது தமிழக அரசுக்கு ஏற்ற முத்திரைச் சின்னமாக திருவில்லிபுத்தூர் ஆண்டாள் கோவில் கோபுரம் பரிந்துரை செய்தார்.

குடும்பம் 
இவரது மகனான தீபன் என்கிற தெ. சி. தீர்த்தாரப்பன் சென்னை வானொலி நிலையத்தில் பணிபுரிந்தார். அனைத்திந்திய வானொலியின், வானொலி இதழின் பொறுப்பாசிரியராக இருந்தார். அரும்பிய முல்லை என்ற நூலை எழுதியவர்.

மேற்கோள்கள் 

தமிழ் எழுத்தாளர்கள்
நாட்டுடைமை நூல்களின் ஆசிரியர்கள்
1882 பிறப்புகள்
1954 இறப்புகள்
தமிழறிஞர்கள்
திருநெல்வேலி மாவட்ட எழுத்தாளர்கள்
இந்திய வழக்கறிஞர்கள்
தமிழ் வழக்கறிஞர்கள்
பாரதி கிருஷ்ணகுமார்

பாரதி கிருஷ்ணகுமார் ஒரு அறியப்பெற்ற தமிழ் ஆவணப்பட இயக்குநர், தயாரிப்பாளர், எழுத்தாளர் மற்றும் பேச்சாளர் ஆவார். சமூகத்தில் நடந்த வன்முறைகளை, சமூகச் சிக்கல்களை தனது ஆவண நிகழ்படங்களில் பதிவு செய்துள்ளார்.  இவர் தமிழ்நாடு முற்போக்கு எழுத்தாளர் சங்கத்தின் முக்கிய செயற்பாட்டாளர்களில் ஒருவர்.

ஆவண நிகழ்படங்கள் 
 இராமய்யாவின் குடிசை (2005)
 உண்மையின் போர்க்குரல் வாச்சாத்தி (2012)
 என்று தணியும் (2018)

மேற்கோள்கள்

வெளி இணைப்புகள் 
 bharathikrishnakumar.com  

தமிழ் ஆவணப்படக் கலைஞர்கள்
தமிழக எழுத்தாளர்கள்
மதுரை மாவட்ட நபர்கள்
தமிழ்ப் பேச்சாளர்கள்
நதியா மாவட்டம்

நதியா மாவட்டம் (Nadia district, வங்காள மொழி: নদিয়া জেলা) இந்தியாவின் மேற்கு வங்காள மாநிலத்தின் 23  மாவட்டங்களில்  ஒன்றாகும்.  இது  மேற்கு வங்காள மாநிலத்தின் மேற்குப் பகுதியில் அமைந்துள்ளது. இம்மாவட்டத்தின் கிழக்கு எல்லையாக வங்காள தேசம் நாடு அமைந்துள்ளது.
இதன் நிர்வாகத் தலைமையிடம் கிருஷ்ணாநகர் ஆகும்.

மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி இம்மாவட்டத்தின் மொத்த மக்கட்தொகை 51,68,488 ஆகும். இது அமெரிக்காவின் கொலராடோ மாகாண மக்கட்தொகைக்குச் சமமாகும். மக்கட்தொகையின் அடிப்படையில் இது இந்தியாவின் 640 மாவட்டங்களில் 18 வது இடத்தில் உள்ளது. மக்கள் அடர்த்தி ஒரு சதுர கிலோமீட்டருக்கு 1,316 பேர் ஆகும். மக்கட்தொகை பெருக்கம் 12.24 ஆகும். இம்மாவட்டத்தில் 1000 ஆண்களுக்கு 947 பெண்கள் எனும் வீதத்தில் உள்ளனர். கல்வியறிவு 75.58% ஆகும்.

வனவிலங்குகள் காப்பகம்
இம்மாவட்டத்தில் பேதுவாதாரி வனவிலங்குகள் காப்பகம் அமைந்துள்ளது. இக்காப்பகத்தின் பரப்பளவு 0.7 சதுர கிலோமீட்டர்கள் ஆகும்.

வெளி இணைப்புகள்

 இணையதளம்

மேற்கோள்கள்

மேற்கு வங்காள மாவட்டங்கள்
நதியா மாவட்டம்
டேவிட் ராஜேந்திரன்

டேவிட் ராஜேந்திரன் (27 டிசம்பர் 1945 — 19 டிசம்பர் 2013) ஈழத்தின் பிரபல நாடகக் கலைஞரும், ஊடகவியலாளரும் ஆவார். இலங்கை வானொலியில் பணி புரிந்தவர்.

வாழ்க்கைச் சுருக்கம்
டேவிட் ராஜேந்திரன் யாழ்ப்பாணம், பாசையூரில் அண்ணாவியார் தீயோ ராஜேந்திரன், அஞ்சலீனா ஆகியோருக்கு 1945 டிசம்பர் 27 இல் பிறந்தவர். தந்தை தியோ ராஜேந்திரன் தென்பாங்கு நாட்டுக்கூத்துக் கலைஞர். டேவிட் ராஜேந்திரன் 1960களில் இலங்கை வானொலியில் தொழில்நுட்பப் பொறுப்பாளராகப் பணியாற்றத் தொடங்கிய இவர் கிராமியப் பாடல்கள் என்ற நிகழ்ச்சியின் நிகழ்ச்சித் தயாரிப்பாளராக நீண்ட காலம் பணிபுரிந்தார். வானொலி நாடகங்களிலும் இவர் நடித்துப் பெயர் பெற்றார்.

தந்தையின் வழியில் பல நாட்டுக்கூத்துகளில் நடித்ததுடன், நாடக நடிகராகவும் பல நாடகங்களில் நடித்தவர். சிலப்பதிகாரத்தைத் தழுவிய முத்தா மாணிக்கமா, மற்றும் சத்தியவான் சாவித்திரி ஆகிய நாட்டுக் கூத்து நாடகங்கள் இலங்கையில் பல முறை மேடையேறி வெற்றி பெற்றன.

புலம்பெயர்ந்து லண்டனில் வாழ்ந்து வந்த டேவிட் ராஜேந்திரன் ரிரிஎன் தமிழ்த் தொலைக்காட்சியில் பணியாற்றினார். 'புதினக் கண்ணாடி' நிகழ்ச்சியைத் தொகுத்து வழங்கினார். அதன் செய்திப் பிரிவிலும் பணியாற்றியுள்ளார்.

இவருக்கு சந்திரா என்ற மனைவியும் மூன்று பிள்ளைகளும் உள்ளனர்.

மேற்கோள்கள்

1945 பிறப்புகள்
2013 இறப்புகள்
ஈழத்து வானொலிக் கலைஞர்கள்
யாழ்ப்பாணத்து நபர்கள்
இலங்கையின் நாட்டுக்கூத்துக் கலைஞர்கள்
பிரித்தானிய இலங்கைத் தமிழ் வம்சாவளி மக்கள்
அகில இந்திய விவசாயிகள் சங்கம்

அகில இந்திய விவசாயிகள் சங்கம் (All India Kisan Sabha)இந்தியாவிலுள்ள ஒரு இடதுசாரி பொதுவுடமை அரசியல் சார்புள்ள, விவசாயிகள் சங்கம் ஆகும்.

வரலாறு 
அகில இந்திய விவசாயிகள் சங்கம் முதலில் பீகாரில் சுவாமி சகஜானந்த சரஸ்வதி தலைமையின் கீழ்  1929 ல் உருவாக்கப்பட்டது. பீகார் மாநிலத்தில் விவசாயிகளின் அடிப்படை உரிமைகள், உழும் நிலங்களை பாதுகாத்தல், அந்த காலத்தில் ஜமீன்தார் தாக்குதல்களுக்கு எதிராக விவசாயிகளை அணிதிரட்ட வேண்டும், விவசாயி குறைகளை போக்க அணிதிரட்ட வேண்டும், என்ற நிலையில் விவசாயிகள் இயக்கம் உருவாகியது.ஏப்ரல் 11, 1936 அன்று சுவாமி சகஜானந்த சரஸ்வதி அதன் முதல் தலைவராக தேர்ந்தெடுக்கப்பட்டார்,  மற்றும் ரங்கா, இ. எம். எஸ். நம்பூதிரிபாத்து (EMS Namboodiripad), பண்டிட் கர்யானந் (Karyanand) சர்மா, பண்டிட் யமுனா கர்ஜி, பண்டிட் யதுநந்தன் (Yadunandan) (Jadunandan) சர்மா, போன்ற முக்கிய தலைவர்களும்  தொடர்பு குழு உறுப்பினர்கள் என ராகுல் சங்கிருத்தியாயன் , பி . சுந்தரய்யா , ராம் மனோகர் லோஹியா , ஜெயப்பிரகாஷ் நாராயண் , ஆச்சார்யா நரேந்திர தேவ் மற்றும் பங்கிம் முகர்ஜி.

வெளி இணைப்பு

சான்றாவணம் 

இந்திய இடதுசாரி அமைப்புகள்
கணேஷ் வெங்கட்ராமன்

கணேஷ் வெங்கட்ராமன் இவர் ஒரு மாடல் மற்றும் தென்னிந்தியத் திரைப்பட நடிகர் ஆவார். இவர் அபியும் நானும் மற்றும் உன்னைப்போல் ஒருவன்' போன்ற திரைப்படங்களின் மூலம் தமிழ் சினிமாவுக்கு பரிச்சயமானார். இவர் தமிழ், தெலுங்கு, மலையாளம், கன்னடம் போன்ற தென்னிந்திய மொழி திரைப்படங்களில் நடித்தார். இவர் கமலஹாசன், அமிதாப் பச்சன், மோகன்லால், போன்ற முன்னணி நடிகர்களுடன் பணியாற்றியுள்ளார். இவருக்கும் நிஷா கிருஷ்ணன் என்ற நடிகையுடன் 22 நவம்பர் 2015 அன்று திருமணம் நடைபெற்றது.

ஆரம்ப வாழ்க்கை 
கணேஷ் மும்பையில் பிறந்து வளர்ந்தார். இவரின் அப்பா அம்மா தமிழ்நாட்டில் உள்ள சிதம்பரத்தைச் சேர்ந்தவர்கள். இவர் 2003ம் ஆண்டு நடந்த "மிஸ்டர் இந்தியா 2003" வெற்றியாளர் ஆவார். அதே ஆண்டில் துருக்கி நாட்டின் தலைநகர் இஸ்தான்புல்லில் நடைபெற்ற சூப்பர் மாடல் போட்டியில் முதல் ஐந்து போட்டியாளர்களில் ஒருவராக வந்தார்.

இவருடைய கல்லூரி நாட்களில், இவருக்கு வடிவழகு மற்றும் நடிப்பு நோக்கி கவனம் இருந்தது. தனது கல்லூரியில் கைப்பந்து அணியின் தலைவராகவும் இருந்தார். முறையான கல்வியை முடித்த பின்னர், மென்பொருள் வல்லுநராக ஒரு புகழ்பெற்ற நிறுவனத்தில் இவர் இரண்டு ஆண்டுகள் பணிபுரிந்தார். இவர் பல விளம்பரப் படங்களிலும் நடித்தார். இயக்குநர் முருகதாஸ் ஒரு விளம்பரத்துக்காக கணேஷ் வெங்கட்ராமனை தேர்வு செய்தார்.

மாடல்
இவர் இதுவரைக்கும் 200 விளம்பரப் படங்களில் நடித்துள்ளார்.

சின்னத்திரை
இவர் ஜெயா டிவியில் ஒளிபரப்பான மாயாவி 3டி தொடர் முலம் சின்னத்திரையில் அறிமுகம் ஆனார். உலகில் முதல் முதலில் தயாரிக்கப்பட்ட 3டி தொடர் இதுவாகும்.

திரைப்படங்கள்

மேற்கோள்கள்

தமிழ்த் திரைப்பட நடிகர்கள்
வாழும் நபர்கள்
1980 பிறப்புகள்
இந்தியத் தொலைக்காட்சி நடிகர்கள்
தெலுங்குத் திரைப்பட நடிகர்கள்
இந்திய நடிகர்கள்
புஷ்பம் ராமலிங்கம் அமுதன்

தடித்த எழுத்துக்கள்
புஷ்பம் ராமலிங்கம் அமுதன் (பிறப்பு 1971, மதுரை, தமிழ்நாடு) என்பவர் ஒரு ஆவணப்பட ஆக்கர், ஊடகச் செயற்பாட்டாளர்.  இவர் மறுபக்கம் ஊடகச் செயற்பாட்டுக் குழுவின் அமைப்பாளர்களில் ஒருவர் ஆவார்.  ஆவணப்படம் ஆக்கம், காட்சியிடல், திரைப்பட விழாக்கள், ஊடகப் பட்டறைகள் போன்ற பணிகளை மதுரையிலும், மதுரையைச் சுற்றி உள்ள பகுதிகளிலும் மேற்கொண்டுவருகிறார்.

இயக்கிய ஆவணப் படங்கள் 
 லீலாவதி (ஆவண நிகழ்படம்)
 தீவரவாதிகள் (ஆவண நிகழ்படம்)
 Thodarum Thisavazhi'
 காவேரிப் படகுகள்
 பீ (ஆவண நிகழ்படம்)
 மாயானக் குறிப்புகள்
 செருப்பு (ஆவண நிகழ்படம்)
 வந்தே மாதரம்
 பாதை - த ரோட்
 இரவு வாழ்வு - நைற் லைஃப்

தமிழ் ஆவணப்படக் கலைஞர்கள்
1971 பிறப்புகள்
வாழும் நபர்கள்
தமிழ்நாட்டுத் திரைப்பட இயக்குநர்கள்
மதுரை மக்கள்
சி. ஏ. முகிலன்

ḏசி. ஏ. முகிலன் (C. A. Muguilan, 5 மார்ச் 1933 - 12 மே 1980) தமிழ்த் திரைப்பட இயக்குநரும், திரைக்கதை எழுத்தாளரும் ஆவார்.
இவரது இயற்பெயர் சி. ஏ. பெருமாள். புதுவை மாநிலத்தில் உள்ள சின்ன காளப்பெட் என்னும் இடத்தில் ஐயாவு செட்டியார், வல்லதம்மாள் ஆகியோருக்கு ஏழாவது மகனாகப் பிறந்தார். கற்பகம் போன்ற  திரைப்படங்களுக்கு கதைகள் எழுதியும், துணை இயக்குநராகவும் பணியாற்றியவர். 1980 ஆம் ஆண்டில் வெளிவந்த ஒரே முத்தம் என்ற படத்தை எழுதியும் இயக்கியும் உள்ளார். ஏ. வி. எம், இளையராஜா, கண்ணதாசன் போன்ற படைப்பாளிகளுடன் இணைந்து தமிழ் திரைப்படத் துறையில் பணியாற்றினார்.

1933 பிறப்புகள்
1980 இறப்புகள்
தமிழ்த் திரைப்பட இயக்குநர்கள்
மேளம் கொட்டு தாலி கட்டு (தொலைக்காட்சி நிகழ்ச்சி)

மேளம் கொட்டு தாலி கட்டு இந்த நிகழ்ச்சி சனி மற்றும் ஞாயிறு இரவு 8 மணிக்கு புதுயுகம் தொலைக்காட்சியில் ஒளிபரப்பானது.
திருமணம் ஆகாத பெண்கள் மட்டுமே பங்கேற்கும் ஒரு தொலைக்காட்சி நிகழ்ச்சி. இந்த நிகழ்ச்சியை நடிகை சினேகா தொகுத்து வழங்கினார். இது இவரின் முதல் சின்னத்திரை நிகழ்ச்சி ஆகும்.

இவற்றை பார்க்க
 புதுயுகம் தொலைக்காட்சி நிகழ்ச்சிகளின் பட்டியல்

வெளி இணைப்புகள்
 புதுயுகம் தொலைக்காட்சி யூ ட்யுப்
 புதுயுகம் தொலைக்காட்சி வலையகம்

புதுயுகம் தொலைக்காட்சி நாடகங்கள்‎
தமிழ் கலந்துரையாடல் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2013 இல் தொடங்கிய தமிழ்த் தொலைக்காட்சி நிகழ்ச்சிகள்
2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தமிழ் விளையாட்டுத் தொலைக்காட்சி நிகழ்ச்சிகள்
எம். பி. என். பொன்னுசாமி

எம். பி. என். பொன்னுசாமி (19 மார்ச் 1933 - 27 நவம்பர் 2023) தமிழ்நாடு, மதுரையைச் சேர்ந்த நாதசுவர இசைக் கலைஞர் ஆவார்.

ஆரம்பகால வாழ்க்கை 
பொன்னுசாமி 1933ஆம் ஆண்டு, மார்ச் 19 அன்று பிறந்தவர். பெற்றோர்: நடேசன் பிள்ளை - சம்பூர்ணம். தனது தந்தையாரிடம் நாதசுவர இசையினைப் பயின்றார். தனது ஏழாவது வயதில் தந்தை, மூத்தத் தமையனார் எம். பி. என். சேதுராமன் இவர்களுடன் இணைந்து மதுரை மீனாட்சியம்மன் கோயில் சந்நிதியில் நாதசுவரம் வாசிக்கத் தொடங்கினார். ஒன்பதாவது வயதில் தனது தமையனார் எம். பி. என். சேதுராமனுடன் இணைந்து இசை நிகழ்ச்சிகளை செய்யத் தொடங்கினார். தில்லானா மோகனாம்பாள் திரைப்படத்தில் தனது சகோதரருடன் நாகஸ்வர இசையை வாசித்து அதிகக் கவனம் பெற்றார்.

விருதுகள் 
 கலைமாமணி விருது, வழங்கியது: தமிழக அரசு
 நாதசுர கலாநிதி, வழங்கியது: தருமபுரம் ஆதீனம்
 சங்கீத சூடாமணி விருது, 1999. வழங்கியது: சென்னை சிறீ கிருஷ்ண கான சபா
 இசைப்பேரறிஞர் விருது, 2012. வழங்கியது: தமிழ் இசைச் சங்கம், சென்னை.

மேற்கோள்கள்

உசாத்துணை 
'நலந்தானா.. நலந்தானா!' எனும் தலைப்பிலமைந்த கட்டுரை (பக்கம் எண்: 40), தினமணி இசைவிழா மலர் (2012-2013)

வெளியிணைப்புகள் 
Divine notes and movie magic 

நாதசுவரக் கலைஞர்கள்
மதுரை மக்கள்
இசைப்பேரறிஞர் விருது பெற்றவர்கள்
கலைமாமணி விருது பெற்றவர்கள்
சங்கீத சூடாமணி விருது பெற்றவர்கள்
2023 இறப்புகள்
1933 பிறப்புகள்
கன்னியாகுமரி பகவதி அம்மன் கோயில்

கன்னியாகுமரி பகவதி அம்மன் தமிழ்நாட்டின் கன்னியாகுமரி மாவட்டத்தில், இந்தியப் பெருங்கடல், அரபிக்கடல் மற்றும் வங்காள விரிகுடா எனும் முக்கடல்கள் கூடுமிடத்தில், இந்தியாவின் தென்முனையில் அமைந்துள்ளது. சக்தி பீடங்களில் ஒன்று. கோயிலின் உற்சவ மூர்த்தியின் பெயர்கள்; தியாக செளந்தரி, பால சௌந்தரி. புனித தீர்த்தத்தின் பெயர் பாபநாச தீர்த்தம். இது 1000-2000 ஆண்டு பழமையான கோயில் ஆகும்.

ஒளிமிக்க கன்னியாகுமரி பகவதி அன்னையின் மூக்குத்தி யோகசக்தியின் வெளிப்பாடு என்பதால் பக்தர்களின் வழிபாட்டுக்கு உரியதாக உள்ளது.

புராண வரலாறு
“கன்னிப் பெண் ஒருத்தியைத் தவிர, வேறு எவராலும் தனக்கு மரணம் நிகழக்கூடாது”; என்ற வரத்தைப் பிரம்ம தேவரிடம் இருந்து பெற்றவன் பாணாசுரன் என்னும் கொடிய அசுரன். அவன் பெற்ற அந்த வரத்தை வைத்துக் கொண்டு தேவர்களையும், முனிவர்களையும் படாதபாடு படுத்தினான்.

தேவர்களும், முனிவர்களும், தங்கள் துன்பங்களை துடைத்தருளும்படி மகாவிஷ்ணுவிடம் சென்று முறையிட்டனர். அவரோ, 'பாணாசுரன், கன்னிப்பெண்ணால் தான் தனக்கு மரணம் நிகழ வேண்டும் என்று வரம் பெற்றுள்ளான். ஆகையால் உங்களுக்கு அந்த மகேசனின் அருகில் அமர்ந்துள்ள மகேஸ்வரியால்தான் உதவ முடியும்' என்று வழி கூறினார்.

இதனால் அனைவரும் அன்னை பார்வதியை வேண்டி யாகம் செய்தனர். யாகத்தின் நிறைவில் ரிஷப வாகனத்தில் சிவபெருமானும், பார்வதி தேவியும் காட்சியளித்தனர். அம்மையப்பன் இருவரையும் கண்டதும் ஆனந்தக்கூத்தாடினர் தேவர்களும், ரிஷிமுனிவர்களும். அவர்களைப் பார்த்து, அன்பர்களே! தங்களின் குறையை நான் அறிவேன். உங்கள் துயரங்கள் விலகும் வேளை வந்து விட்டது. எனது தேவியானவள், பரத கண்டத்தின் தென்கோடியில் குமரியில் ஒரு கன்னியாக வடிவெடுத்து, பாணாசுரனை வதம் செய்து உங்களுக்கு வாழ்வளிப்பாள் என்று ஆசி கூறினார் சிவபெருமான். அவ்வாறு கன்னியாக  இவ்விடத்தில் பகவதி அன்னையாக அவதரித்த பார்வதி தேவி, பாணாசூரனை அழித்த பின்னர், சிவபெருமானை திருமணம் செய்ய வேண்டி கன்னியாக தவம் செய்யத் துவங்கினார்.

இதனையும் காண்க
 கன்னியாகுமரி திருப்பதி வெங்கடாசலபதி கோயில்
 விவேகானந்த கேந்திரம்
 காந்தி மண்டபம்
 விவேகானந்தர் பாறை
 விவேகானந்தர் நினைவு மண்டபம்
 திருவள்ளுவர் சிலை

அருகில் உள்ள சுற்றுலா இடங்கள்
 திற்பரப்பு அருவி
 தொட்டிப் பாலம்
 சுசீந்திரம் தாணுமாலயன் கோயில்
 நாகர்கோயில் நாகராஜர் திருக்கோயில்

மேற்கோள்கள்

வெளி இணைப்புகள்
 கன்னியாகுமரி பகவதி அம்மன் கோவில் வரலாறு.
 கன்னியாகுமரி வழித்தட வரைபடம்Route Guide for reaching Temple 

கன்னியாகுமரி மாவட்டத்திலுள்ள அம்மன் கோயில்கள்
1769

1769  (MDCCLXIX) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் 11 நாட்கள் முன்னதாக வியாழக்கிழமையில் ஆரம்பமானது.

நிகழ்வுகள் 

 ஏப்ரல் 13 - யசூன் 3 இல் இடம்பெறவிருக்கும் வெள்ளிக்க் கோளின் கடப்பைக் காண்பதற்காக ஜேம்ஸ் குக் எச்.எம் பார்க் என்டெவர் கப்பலில் டெஹீட்டியை அடைந்தார்..
 ஏப்ரல் 29 - நீராவி எந்திரத்தை மேம்படுத்தியமைக்காக ஜேம்ஸ் வாட் காப்புரிமம் பெற்றார்.
 சூன் 3 - வெள்ளிக் கோளின் சூரியக்கடப்பு இடம்பெற்றது. 5 மணி நேரத்தின் பின்னர் முழுமையான சூரிய கிரகணம் அவதானிக்கப்பட்டது.
 செப்டம்பர் - வங்காளத்தில் பெரும் வறட்சி ஏற்பட்டது. இதனால் ஏற்பட்ட வங்காளப் பஞ்சம், 1770 இல் 10 மில்லியனுக்கும் அதிகமானோர் கொல்லப்பட்டனர்.
 அக்டோபர் 7 - ஜேம்ஸ் குக் நியூசிலாந்தில் வறுமைக் குடாவில் வந்தைறங்கினார்.

 திகதி அறியப்படாதவை 

 இத்தாலியில் சான் நசாரியோ தேவாலயம் மின்னலால் தாக்கப்பட்டதை அடுத்து அங்கு சேமித்து வைக்கப்பட்டிருந்த 200,000 இறாத்தல் எடையுள்ள வெடிமருந்து தீப்பற்றியதில் பிரெசியா நகரத்தின் ஆறில் ஒரு பங்கு பெரும் சேதமடைந்தது. 3,000 பேர் இறந்தனர்.

பிறப்புகள்
 மே 1 – ஆர்தர் வெல்லஸ்லி, முதலாம் வெல்லிங்டன் பிரபு, British general and ஐக்கிய இராச்சியத்தின் பிரதமர் (d. 1852)
 ஆகஸ்டு 15 – பிரான்சின் முதலாம் நெப்போலியன், Emperor of the French (d. 1821)

இறப்புகள்

1769 நாட்காட்டி

மேற்கோள்கள்
ஆற்றுச்சந்தி

புவியியலில் இரண்டு அல்லது பல ஆறுகள் (ஆறும் துணை ஆறும்) ஒன்றோடொன்று கலக்கும் இடம் ஆற்றுச்சந்தி ஆகும் (ஆங்கிலம்: confluence). அதனை ஆற்றுச்சங்கமம் என்றும் கூறலாம்.

பவானி ஆறு காவிரியில் இணையும் சந்தியில் பவானி நகரம் அமைந்துள்ளது. கங்கை, யமுனை, சரஸ்வதி ஆகிய மூன்று ஆறுகளும் கூடுகின்ற இடம் திரிவேணி சங்கமம். இவ்விடம் அலகாபாத் நகரில் உள்ளது.

மேற்கோள்கள்

ஆறுகள்‎
நீரியல்
ஒரேமைய அமைப்பு

ஒரேமைய அமைப்பு ( Isocentric Mount ) என்பது தொலைக்கதிர் மருத்துவத்திற்கான கிளினாக், லினாக் மற்றும் கோபால்ட் 60 கொண்ட கருவிகளில் உள்ள ஒரு சிறப்பான எந்திரவியல் அமைப்பாகும். இங்கு ஒரே மையம் என்பது எந்திரத்தின் தலை சுழலும் அச்சும் (Axis of rotation of the head), புலத்தேர்வியிலிருந்து வெளிப்படும் கற்றையின் மைய அச்சுக் கோடும், (Axis of rotation of the collimator) நோயாளி இருக்கும் மேசையின் சுழல் அச்சும் (Axis of rotation of the couch) ஆக இந்த மூன்று அச்சுகளும் இணையும்  ஒரு புள்ளியாகும். இப்புள்ளி கதிர்மூலம்-அச்சுத் தொலைவில் (SAD) இருக்கிறது. புற்றுத்திசு  இப்புள்ளியில் இருக்குமாறு சீராக நோயாளியினை இருக்கச்செய்து, பின் கருவியின் தலைப்பகுதியினையோ புலத்தேர்வியினையோ அல்லது மேசையினையோ திருப்பினாலும் வெளிப்படும் கதிரின் மைய அச்சு புற்றுவழியாகவே செல்லும். இந்த அமைப்பே ஒரே மைய அமைப்பு எனப்படுகிறது.

மேற்கோள்கள்

மருத்துவ இயற்பியல்
குருகர் தேசியப் பூங்கா

குருகர் தேசியப் பூங்கா (Kruger National Park) ஆப்பிரிக்காவின் மிகப்பெரிய விளையாட்டு தேசியப் பூங்காக்களுள் ஒன்று. இதன் பரப்பளவு 9.633 சதுர கிலோமீட்டர்கள் ஆகும். இது வடகிழக்கு தென் ஆப்ரிக்கா லிம்போபோ மற்றும் ஜெனீவா ஆகிய மாகாணங்களில் பரவியுள்ளது. இது 1926 ஆம் ஆண்டில் தென் ஆப்ரிக்காவின் முதல் தேசிய பூங்காவாக மாறியது. இந்தத் தேசியப் பூங்காவை 1898 முதல் தென் ஆப்பிரிக்க அரசாங்கம் பராமரித்து வருகிறது. இப்பூங்கா 9 நுழைவாயில்களைக் கொண்டது.

உயிரினங்கள் 
2009 ஆம் ஆண்டின் கணக்கெடுப்பின்படி இப்பூங்காவில்,
 517 வகையான பறவையினங்கள் 
 11,672 யானைகள் 
  350 கருப்புக் காண்டாமிருகங்கள் 
 3,000 முதலைகள்
 2,800 சிங்கங்கள்
 5,114 ஒட்டகச்சிவிங்கிகள்
 120 சிவிங்கிப்புலிகள்
 2,000 சிறுத்தைகள்
மேலும் பல விலங்கினங்கள் உள்ளன.

புகைப்படங்கள் 
இந்தத் தேசியப்பூங்காவின் புகைப்படங்களுள் சில கீழே,

மேற்கோள்கள்

தேசியப் பூங்காக்கள்
ஆஸ்ட்ரிட் லிண்ட்கிரென்

ஆஸ்ட்ரிட் லிண்ட்கிரென் (Astrid Anna Emilia Lindgren, 14 நவம்பர் 1907 – 28 சனவரி 2002) ஒரு சுவீடன் நாட்டைச் சேர்ந்த எழுத்தாளர். இவர் குழந்தைகளுக்காக நிறைய எழுதியுள்ளார். மே 2013 வரை இவர் அதிகமாக மொழிபெயர்க்கபட்ட எழுத்தாளர் பட்டியலில் 18வது இடத்தில் உள்ளார்.

வாழ்க்கை

சாமுவேல் ஆகஸ்ட் எரிக்சன் மற்றும் ஹன்னா சான்சன் அவர்களின் மகள். இவருக்கு இரண்டு தங்கைகள் மற்றும் ஒரு தம்பி உள்ளார். ஆஸ்ட்ரிட் லிண்ட்கிரென்னுடைய புத்தகங்கள் பல அவரது குடும்பத்தினர்,  குழந்தை பருவ நினைவுகள் மற்றும் இயற்கையை அடிப்படையாகக் கொண்டவை.

பள்ளிப்படிப்பை முடித்த பிறகு, ஆஸ்ட்ரிட் லிண்ட்கிரென் விம்மர்பையில் உள்ள ஒரு உள்ளூர் செய்தித்தாள் நிறுவனத்தில் வேலை செய்தார்.

மேற்கோள்கள்

1907 பிறப்புகள்
2002 இறப்புகள்
சுவீடன் எழுத்தாளர்கள்
பெண் எழுத்தாளர்கள்
சுசீந்திரம் தேரூர் பறவைகள் சரணாலயம்

சுசீந்திரம் தேரூர் பறவைகள் சரணாலயம் (Suchindram Theroor Birds Sanctuary) ஒரு பாதுகாக்கப்பட்ட இடமாகும். இது, இந்தியாவின் தமிழ்நாடு மாநிலத்தில், கன்னியாகுமரி மாவட்டத்தில் அமைந்துள்ளது. இது, சுசீந்திரம் குளம் மற்றும்  தேரூர் குளம் மற்றும் வேம்பன்னூர் நீர்த்தட வளாகம் ஆகியவற்றை உள்ளடக்கியப் பகுதியாகும். அனைத்து கன்னியாகுமரி மாவட்டத்தில் உள்ள சுசீந்திரம் நகருக்கு அருகில் உள்ளது. இது நாகர்கோவில் மற்றும் கன்னியாகுமரி இடையே தேசிய நெடுஞ்சாலை எண் 44 இல் அமைந்துள்ளது. இது மத்திய ஆசியப் பறக்கும் பாதையின் தென்கோடி எல்லையில் அமைந்துள்ளதால், இடம்பெயர் பறவைகளுக்கு முக்கியமான இடமாகும். 2002 ஆம் ஆண்டு, இப்பகுதியைப் 'பறவைகள் சரணாலயம்' என அறிவிக்கக் கோரிக்கை விடப்பட்டு, அரசின் பரிசீலனையில் உள்ளது. சுசீந்திரம் குளத்தின் அமைவிடம்  ஆகும். தேரூர் குளத்தின் அமைவிடம்  ஆகும். இச்சரணாலயத்தின் குறியீட்டு எண் IN279 ஆகும். சரணாலயத்தின் சில பகுதிகள் 2022 முதல் பாதுகாக்கப்பட்ட ராம்சார் தளங்களாக நியமிக்கப்பட்டுள்ளன.

குளங்கள்
கன்னியாகுமரி மாவட்டத்தின் மொத்தப் பரப்பளவில் மூன்றில் இரண்டு பங்கில், குளங்கள் அமைந்துள்ளன. மொத்தம் 2,058 நன்னீர் குளங்கள் உள்ளன. சுசீந்திரம், தேரூர் தவிர, பறக்கை, தத்தியார் குளம், வேம்பனூர் குளம், சுங்கான்கடை குளம், புத்தேரிக் குளம், தாழக்குடி குளம் மற்றும் மணவாளக்குறிச்சி குளம் போன்றவை பறவைகளின் முக்கியமான இடங்களாகும்.

மேற்குத் தொடர்ச்சி மலைத்தொடரின் எல்லையான குமரி மாவட்டத்தில், புலிகள் வாழும் 'காட்டுயிர்ச் சரணாலயம்' ஒன்றும் உள்ளது.

மேற்கோள்கள்

தமிழ்நாட்டின் பறவை புகலிடங்கள்
கன்னியாகுமரி மாவட்டம்
இந்தியாவில் உள்ள பறவைகள் காப்பகங்கள்
இந்திய ராம்சார் இடங்கள்